  Калыкъёслэн эшъяськон юртсылэн пресс-службаез Анжелика Тихонова корреспондент 12-тӥ тулыспалэ Ижкарын тямысэтӥзэ «Пельняньлэн дунневыл нуналэз» фестиваль ортчиз. Отчы пыриськисьёс «Пельняньлэсь салам!» акци улсын эшъёссылы, тодмооссылы, ӵыжы-выжыоссылы куинь сюрс открыткаос дунтэк келязы. Со сярысь Россиысь почталэн элькунысь ёзэтэзлэн пресс-службаез ивортӥз. Куноос открыткаосты Россиысь 70-лэсь трос каръёсы но ог 15 пала кунъёсы келязы. Нош келятэк кылемъёссэ сьӧразы синпелет интые кутӥзы. Озьы ик тросэз открытказэс ӟуч но удмурт кылын «Пельняньлэн нуналэз» гожтэмен нимысьтыз штемпелен пусйыны мылкыд каризы. «Шумпотӥськом, адямиос, туала герӟет амалъёс азинскем шоры учкытэк, дышем сямъя открыткаос келяло шуыса. Оскиськом, Пельнянь фестивальысь келям открыткаос татысь мылкыдъёсты шӧдыны луонлык сётозы, удмурт калыклэн сямъёсыз, лулчеберетэз сярысь вералозы» Светлана Боброва, Росси почталэн элькун ёзэтысьтыз ӧнерчи Радъясьёс сизьым пумо открыткаос дасязы. Соос вылын пӧртэм уж сьӧрын возьматэм удмурт выжыкылъёсысь но дауркылъёсысь Обыда, Лӧпшо Педунь, Алангасар, Вуныл но мукетъёсыз геройёс суредамын вал. Открыткаосты юромо Пельнянь фестивальлы тупатыса ӧжыт тиражен поттӥзы. Тодэ вайытом, Ижкарын «пельнянь» арня улсын устозэ удмурт стендапчиез шараязы.  Тегъёс: Ижкар Удмуртия Пельняньлэндунневылнуналэз Лулчеберет Мерлык  